
Munitsipaaleluruumi Rakvere 34 – 22 Narvas 

otsustuskorras võõrandamine
1. Asjaolud ja menetluse käik

20.09.2006.a pöördus Narvas Rakvere 34 – 22 asuva munitsipaaleluruumi üürnik Vladimir Bašurov abilinnapea Sofja Homjakova poole palvega lubada võõrandada nimetatud korterit erastamishinnaga, mis on korrutatud koefitsiendiga 3. 
Vladimir Bašurov teeb Narva Linnavolikogu kantseleis eesti-vene ja vene-eesti suunalisi tõlkeid Narva Linnavolikogu õigusaktidest Linnavolikogu liikmete ja linna elanikkonna jaoks. Arvestades Narva linna elanikkonna rahvusliku koosseisu eripära, on äärmiselt vajalik tõlkida kõiki Narva Linnavolikogu õigusakte valdavale osale elanikkonnast arusaadavasse keelde. 

Narva Linnavalitsuse veebilehekülje www.narva.ee venekeelses osas on linnaelanikele tutvumiseks avaldatakse kõigi Narva Linnavolikogu poolt vastu võetud määruste venekeelsed tõlked, mis on tehtud Vladimir Bašurovi poolt. Alates käesoleva aasta kevadest väljastab Narva Linnavolikogu kantselei Vladimir Bašurovi ettepanekul ka tema poolt tehtud Narva Linnavolikogu otsuste venekeelseid tõlkeid asjasse puutuvatele isikutele ja ettevõtjatele, mille tulemusel on tunduvalt paranenud inimeste usaldus linnavõimu organite vastu. Kohalikud ettevõtjad ei pea enam tegelema Linnavolikogu otsuste tõlkimise võimaluste otsimisega ning võivad rohkem aega pühendada oma otsesele tegevusele linna heaks. Kõiki Narva Linnavolikogus vastu võetud määruseid edastab Narva Linnavolikogu kantselei Riigiteatajasse avaldamiseks veebiväljaandes “Kohalike omavalitsuse õigusaktid”. Narva linna huvides on tagada nimetatud õigusaktide avaldamine korrektses eesti keeles. Arvestades, et õigusakti eelnõu tõlkimisel eesti keelest vene keelde pöörab just tõlk tähelepanu ka originaalis sisalduvatele keelelistele ebatäpsustele ja ebakorrektsustele, on Vladimir Bašurovi tegevus Narva linna ja selle võimuorganite usaldusväärsuse tõstmisel äärmiselt vajalik.

Omandanud eesti keele filoloogia alast haridust, tegeleb Vladimir Bašurov ka linnaametnike ja linnaelanike harimisega – ta on avaldanud Narva Linnavalitsuse sisseveebilehel ning ka Narva linna avalikult veebilehel kahe oma töö – Eesti ortograafia venekeelse tõlke ja Eesti-vene ning vene-eesti morfoloogiasõnastiku. Nendega saab tutvuda ning neid saab kasutada oma igapäevases tegevuses, mis nõuab teadmisi eesti keele ja ortograafia alal, iga inimene üle Eesti. Selline omakasupüüdmatu tegevus aitab kaasa Narva maine ja usaldusväärsuse tõstmisele.

Võttes arvesse ülaltoodud ning seda, et tõlkimisele keeluvate dokumentide arv ja töö keerukas on viimaste aastate jooksul jätkuvalt suurenenud, võib järeldada, et linna huvides on tagada kõrgkvalifikatsiooniga tõlk Vladimir Bašurovi jäämise Narva linna ka edaspidi.

15.09.2006.a. pöördus Narva Linnavolikogu esimees Mihhail Stalnuhhin abilinnapea Sofja Homjakova poole taotlusega, milles palutakse osutada kaasabi Narva Linnavolikogu tõlgile Vladimir Bašurovile. Narva Linnavolikogu kantselei vajab seda spetsialisti. Antud taotluse rahuldamine vastaks Narva linna huvidele.
 
Antud küsimus oli arutusel Narva Linnavalitsuse eluasemekomisjoni istungil 20.09.2006.a, kus võeti vastu soovituslik otsus rahuldada Rakvere 34 – 22 eluruumi üürnike avaldus ning võõrandada nimetatud eluruum Valdimir Bašurovile Narva Linnavolikogu otsustuskorras.

 
Vastavalt Narva Linnavolikogu 23.12.2004.a määrusega kinnitatud “Narva linna omandis olevate eluruumide valdamise, kasutamise ja käsutamise korrale” on Narvas Rakvere 34 – 22 asuva eluruumi alghind enampakkumisel võõrandamise korral (rakendades koefitsienti 3) 23400 krooni.
 
Eluruumi aadressil Rakvere 34 – 22 müügihind on 23400 krooni ning määrati võttes aluseks Vabariigi Valitsuse 01.07.1993.a määrusega nr 198 “Eluruumide erastamise korraldamine” kehtestatud korra ja selle alusel vastuvõetud Narva linna kohaliku omavalitsuse normatiivaktid, mis puudutavad  eluruumide erastamist Narva linnas.

2. Õiguslikud alused

Vastavalt Narva Linnavolikogu 23.12.2004.a määrusega nr 61/47 kinnitatud “Narva linna omandis olevate eluruumide valdamise, kasutamise ja käsutamise korra” punktile 49 eluruumi võib võõrandada suulise avaliku enampakkumise korras või Narva Linnavolikogu otsuskorras. Otsuse eluruumi võõrandamise kohta suulisel avalikul enampakkumisel võtab vastu Narva Linnavalitsus, otsuse eluruumi võõrandamise kohta otsustuskorras võtab vastu Narva Linnavolikogu.
3. Otsus 

 

1. Võõrandada otsustuskorras Narva linnale kuuluv ühetoaline korter aadressil Rakvere 34 – 22 Narvas (üldpinnaga 28,6 m2) koos sellele vastava muu osaga elamust, mis moodustab 286/32858 mõttelist osa elamust, füüsilisele isikule VLADIMIR BAŠUROV’ile, isikukood 34807255243, hinnaga 23400 (kakskümmend kolm tuhat nelisada) krooni tingimusel, et ostja esitab enne müügilepingu sõlmimist tõendid võlgade puudumise kohta võõrandatava korteri osas. 

2. Ostuhind kuulub täies ulatuses tasumisele enne müügilepingu sõlmimist. 
3. Müügilepingu sõlmimisega seotud notaritasu ja riigilõivu tasub ostja. 

4. Narva Linnavalitsuse Linnavara – ja Majandusametil korraldada punktis 1 nimetatud vara võõrandamine. 
5. Volitada linnapead Tarmo Tammistet (isikukood 36208175216) alla kirjutama Narva nimel vastavale lepingule. 
6. Teha otsus teatavaks Vladimir Bašurovile. 
4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Mihhail Stalnuhhin

Narva Linnavalitsus võtab vastu protokollilise otsuse:

 

1. Nõustuda esitatud Narva Linnavolikogu otsuse eelnõuga.

2. Volitada Linnavara- ja Majandusameti Kommunaalmajandusosakonna juhatajat direktori ülesannetes Arkadi Nikolajevit antud küsimust ette kandma Narva Linnavolikogu istungil.

 

 

 

 

 

 

Sofja Homjakova

Abilinnapea linnapea ülesannetes

